钦定古今图书集成/明伦汇编/闺媛典/第365卷 > 《故室张氏墓砖》元·高升之
## 钦定古今图书集成/明伦汇编/闺媛典/第365卷 > 《故室张氏墓砖》元·高升之

“吾妇姓张氏，名贞娘，邑人张伯成子也。生于至元丙
子，适予于至正丙申之冬，时年二十一。明年丁酉春，
遭兵乱，相失于道。越三年庚子之三月三日，垢面髡
发，行丐而归。会吾出，不能为家众所容，家奴牵臂而
出之，无以自达，乃号恸而去，溺死于北城之隍中。呜
呼伤哉！尔之死，固以白此心于我也。恨无力不能求”
文为汝传，又不能勒金石以昭墓道。奈何？姑书诸砖，
附遗骸而埋之。呜呼！是年之三月十一日，良人高升
之志。